  Майя Бывальцева Удмуртиысь 102 дышетон юртъёс туала куронъёслы тупась компьютеръёс басьтӥзы. Школаосысь но шор ёзо ӧнер дышетсконниосысь техника ласянь инъетэз «Образование» йӧскалык ӵектос улсын умоятыны луиз. Со понна федерал но улосвыл коньдэтъёсысь 230 миллион манетлэсь трос коньдон висъязы. Со сярысь элькун тӧролэн но кивалтэтлэн пресс-службазы ивортӥз. Котькуд ужъюрт трос ужъёсты быдэсъясь устройство, дышетскисьёслы но дышетӥсьёслы ноутбукъёс, интерактивной огъет басьтӥз. Озьы ик мобильной компьютер классъёс радъямын вал. Оглом мобильной класслы 3 сюрс 72 ноутбукъёс, дышетӥсьёслы 216 интерактивной огъетъёс басьтэмын Анна Винокурова, Удмуртиысь дышетонъя но тодосъя министерствоысь секторлэн кивалтӥсезУдмуртиын дышетсконниослэсь техника ваньбурзэс тросэн выльдон берло аръёс ӵоже нырысьсэ ортчытӥське. Йӧскалык ӵектослэн «Цифровая образовательная среда» проектэз 2020-2024 аръёсы улонэ пыӵатӥське. Вуоно арын отчы озьы ик 100-лэсь трос дышетсконниос пыриськозы, соос пӧлын гуртъёсысь но. Матысь вить аръёсы туала дышетскон техника элькунысь вань школаосы вуоз. Тодэ вайытом, азьвылгес Уваысь ӧнеръя колледжын выль мастерскойёс усьтӥзы.  Тегъёс: Ижкар Компьютеръёс Удмуртия школаос 100ар  